Doložka finančných, ekonomických, environmentálnych vplyvov
a vplyvov na zamestnanosť

1.	Odhad dopadov na verejné financie

Uskutočnenie zmien v prílohe č.1 k Dohode medzi vládou Slovenskej republiky a vládou Poľskej republiky o hraničných priechodoch, o prekračovaní štátnej hranice na turistických chodníkoch križujúcich štátnu hranicu a o zásadách prekračovania štátnej hranice mimo hraničných priechodov, podpísanej dňa 1. júla 1999 v Trstenej nebude mať vplyv na verejné financie.

2.	Odhad dopadov na obyvateľov, hospodárenie podnikateľskej sféry a iných právnických osôb

Nepredpokladá sa vplyv na obyvateľov. Uskutočnenie navrhovaných zmien na hraničných priechodoch Skalité – Zwardoň – Mýto a Becherov – Konieczna bude mať pozitívny vplyv najmä na podnikateľskú verejnosť. Rozšírením, resp. zavedením nákladnej dopravy do 7,5 tony celkovej hmotnosti vozidla dôjde k urýchleniu prepravy tovaru, pretože sa skráti vzdialenosť medzi miestom nakladania a miestami vyloženia tovaru, čím sa znížia náklady na dopravu, pretože vozidlá prepravujúce tovar na miesto určenia nebudú musieť využívať vzdialenejšie hraničné priechody. V nemalej miere to prispeje i k odľahčeniu okolitých hraničných priechodov, kde sa tým urýchli prerokúvanie tovaru prepravovaného ostatnými vozidlami.

3.	Odhad dopadov na životné prostredie

Predkladaný návrh vyplynul zo záverov rokovania pracovnej skupiny pre hraničné priechody a dopravu, ktorá zasadala v dňoch 24. a 25. júna 2002 v Korbielowe (PR) v rámci VII. zasadnutia Slovensko – poľskej medzivládnej komisie pre cezhraničnú spoluprácu, ktorej členmi sú o. i. aj zástupcovia Ministerstva životného prostredia SR, ktorí nemali námietky na uskutočnenie navrhovaných zmien z hľadiska vplyvov na životné prostredie.

4.	Odhad dopadov na zamestnanosť

Predkladaný návrh nemá vplyv na zamestnanosť.